Jelaskan Separuh masa kedua dari Pentas Akhir UEFA Euro 2020 dalam bahasa melayu

England memulakan separuh masa kedua. pemain Itali Nicolò Barella menerima kad kuning pertama perlawanan pada minit ke-47 kerana melakukan pelanggaran terhadap Kane. Sterling kemudian berlari dengan bola ke kawasan penalti Itali, mengambilnya dan melepasi antara Bonucci dan Chiellini sebelum terjatuh ke tanah. Sterling mahukan penalti, tetapi pengadil memutuskan bahawa tidak ada kesalahan yang terjadi. Itali memperoleh sepakan percuma berhampiran kawasan penalti England pada minit ke-50, apabila Sterling mengasari Insigne; pemain Itali mengambil sepakan itu, tetapi ia naik ke atas dan melebar sekali lagi. Dua minit kemudian, Chiesa berlari ke sebelah kanan sebelum menghantar umpanan silang panjang ke arah Insigne. Walker memintas, menanduk untuk mengembalikannya kepada Pickford, kemudian Insigne berlari ke kawasan penalti England dari sebelah kiri, sebelum melakukan rembatan yang melebar ke arah gawang. Itali membuat penggantian pertama permainan pada minit ke-54, membawa masuk Bryan Cristante dan Domenico Berardi untuk Immobile dan Barella.

Pada minit ke-55, Bonucci mengasari Sterling dari belakang dan telah diberikan kad oleh pengadil. Sepakan percuma England berjaya dicapai Maguire  dari gol, tetapi tandukannya melepasi palang. Itali kemudian menyerang di sudut hujung yang lain; rembatan jarak jauh dari Chiesa telah dipesongkan ke arah Insigne, yang melepaskan rembatan kuat ke gawang, tetapi Pickford menyelamatkannya. Seperti yang mereka lakukan di separuh masa pertama, Itali mulai menguasai permainan. Hanya selepas sejam, Chiesa menggelecek bola hampir di kawasan penalti England, sebelum mendapat ruang untuk melepaskan rembatan ke gawang, yang sekali lagi diselamatkan oleh Pickford. England berjaya mengekalkan bola selama beberapa minit selepas ini, Shaw melancarkan serangan ke belah kiri yang berakhir ketika hantarannya gagal mencapai Mount. Itali kembali menyerang pada minit ke-66, ketika Chiesa melakukan hantaran lintang dari kiri. Insigne berpeluang menjaringkan gol dari jarak  tetapi tidak dapat melompat tinggi untuk menanduk bola. Seminit kemudian, Itali memenangi sepakan sudut, yang ditanduk ke belakang oleh Cristante kepada Verratti, yang menanduk bola ke arah gawang; yang dapat di tepis oleh Pickford namun melantun keluar selepas terkena tiang, tetapi Bonucci dapat bertindak balas dengan pantas dan terus menyepak bola ke gawang dari jarak dekat untuk gol penyamaan Itali. Pada usia , Bonucci menjadi penjaring tertua dalam pentas akhir Kejohanan Eropah.

Dengan keputusan jaringan terikat 1–1, pengurus England, Southgate melakukan penggantian taktikal, membawa pemain penyerang Bukayo Saka menggantikan Trippier dan beralih ke formasi 4–3–3. Selepas itu satu lagi serangan Itali pada minit ke-73, yang berakhir ketika Berardi gagal mengawal bola di kawasan penalti England setelah berlari di belakang pertahanan England, Southgate membuat penggantian kedua, membawa masuk Jordan Henderson menggantikan Rice. Itali terus menguasai, dengan hampir semua permainan berlangsung di separuh padang England. Chiesa berlari ke kiri pada minit ke-80, mengalahkan Walker dan Saka, sebelum dirampas oleh Phillips dan jatuh ke tanah. Pengadil menganggap cabaran itu adalah yang sah; namun, Chiesa mengalami kecederaan dan terpaksa dikeluarkan dari padang. Dia berusaha untuk meneruskan tetapi akhirnya digantikan dengan Federico Bernardeschi pada minit ke-86. Sementara itu, England mempunyai peluang ketika Mount menggelecek bola ke kawasan penalti Itali dan menyerahkannya kepada Saka, tetapi dia tidak dapat mengendalikan bola. Insigne kemudian menerima kad kuning kerana mengasari Phillips; Sepakan percuma England berjaya dikeluarkan oleh Itali yang jauh dari Shaw, yang rembatannya kemudian bergerak terus ke atas palang. Pada minit ke-87, perlawanan dihentikan sebentar ketika penceroboh berlari ke atas padang. Sterling melakukan larian ke kiri ke kawasan penalti pada minit ke-89, tetapi bola berakhir dengan sepakan gol selepas diberi tekanan oleh Bonucci dan Chiellini. Sepakan percuma England pada masa kecederaan sampai kepada Stones, tetapi dia tidak dapat menjaringkan gol. Selepas itu Itali mara ke bawah sebelah kanan melalui Cristante, namun Walker mendada bola terus ke Pickford. Pada aksi terakhir waktu biasa, Saka melepaskan diri dari Chiellini di sebelah kanan. Chiellini memegang baju Saka dari belakang, menariknya hingga jatuh ke tanah. Chiellini menerima kad kuning untuk kekasaran profesional, tetapi serangan itu dihentikan, sepakan percuma yang dihasilkan dibersihkan dan permainan dilanjutkan ke masa tambahan.